Harald Arnkværn

Harald Arnkværn () er ein norsk jurist, høgsterettsadvokat og næringslivsleiar.

Han var tilsett i Christiania Spigerverk/Elkem Spigerverket frå 1965 til 1974 og i Den norske Creditbank frå 1974 til 1988. Først i den juridiske avdelinga, seinare som viseadministrerande direktør og som konstituert adm. dir. i 1988, då Leif Terje Løddesøl måtte gå av.«600 000 for ekstrajobb» på Dagbladet.no Den permanente sjefsjobben gjekk til Kristian Rambjør. Etter dette har han praktisert som advokat i næringslivet.

Arnkværn har, og har hatt, mange ulike verv i norsk næringsliv, som mellom anna styreleiar i Christiania Bank og Kreditkasse (og seinare styremedlem i Nordea), styreleiar i Kværner og ordførar i bedriftsforsamlinga i Orkla. Han var også styreleiar i Vinmonopolet frå 1996 til slutten av oktober 2005, då han valde å trekkje seg«Arnkværn trekker seg» på VG.no etter at Vinmonopolet vart meldt for fleire brot på personopplysningslova av Datatilsynet.«Vinmonopolet politianmeldt» på VG.no Det kom mellom anna fram at Arnkværn hadde bede advokat og privatetterforskar Erling Grimstad om å granske arbeidsrelatert e-post til fem tilsette i Vinmonopolet. Siri Hatlen overtok som styreleiar.

 Kjelder 
 «Arnkværn, Harald» på Store Norske Leksikon
 «Vinmonopolets årsberetning 2005»

 Referansar 

Arnkværn, Harald
Arnkværn, Harald
Arnkværn, Harald